A Team USA egy ideig altatta, aztán kiütötte a cseheket
Az első 15 percben nem találta a ritmust, utána viszont bedarálta Csehország férfi kosárválogatottját a Team USA, ezzel megvan a címvédő második győzelme a tokiói olimpián.
Két meccs alatt mindkét arcát megmutatta a tokiói olimpia legnagyobb presztízzsel bíró csapata, az amerikai kosárválogatott. Franciaország ellen vereséggel kezdett alakulata, aztán a következő fordulóban tönkreverte Iránt. A cseh válogatott játékerőben az első két ellenfél közé tehető, viszont az amerikaiak így sem tehették meg, hogy félvállról vegyék őket. Ezzel persze a világsztárok is tisztában vannak, legalábbis rengeteget hangoztatják, hogy a világ többi része mennyit fejlődött, ennek ékes példáját láthattuk két éve a világbajnokságon is.

Márpedig a kezdésnél beragadt a Team USA, és hamar 9–2-es hátrányba került, majd 17–7-re is vezettek a csehek.

A sors fintora, hogy egy honosított amerikai, Blake Schilb volt a fő ponttermelő a meccs elején, míg egyetlen NBA-s játékosuk, Tomás Satoranksy, aki a csehek zászlóját vitte az olimpiai megnyitón, szintén nem tétlenkedett.

Az amerikaiakat legnagyobb sztárjuk, , valamint a Chicago Bulls dobógépe, zárkóztatta, viszont eléggé hideg kézzel kezdett. Ráadásul rengeteg labdát szórtak el, ennek tükrében nem meglepő, hogy mindössze 18 pontra voltak képesek az első negyedben a csehek 25-ével szemben.

Rendkívül bátran kosaraztak a csehek, nem féltek bevinni a labdát a gyűrű alá és akár két amerikaival a nyakukban feltenni azt, és az egy-egy elleni párharcokat is felvállalták.

A Team USA ezzel szemben 1-2 passz után rögtön tüzelt távolról, a csehek pechjére pedig Durantnek elkezdtek beesni a dobásai. Ebben mondjuk semmi meglepő nincs, hiszen a sport történetének egyik legjobb pontgyárosáról beszélünk. Át is vették a vezetést, ezzel párhuzamosan Popovich ráállította legjobb perimétervédőjét, t Satoranskyra, a csehek karmesterére. Ezzel némileg megfojtotta a csehek játékát, volt, hogy a támadóidő lejárta előtt még csak kosárra sem tudtak dobni. Aztán is megérkezett a meccsbe két triplával, de így sem tudták leszakítani az európaiakat, félidőben négy pont volt az előnyük.

A harmadik negyed elején aztán elsült Lillard keze is, az olló pedig egyre csak nyílt, hiába kért időt Csehország. Az amerikai triplaeső nem akart elállni, a fór 10 pont fölé hízott, bár ekkor is megtalálta a módját, miként hozza azt a formáját, amiért sokan nem szeretik.

Olykor-olykor jött a válasz a csehektől, de a címvédő ekkor már átállt arra, hogy szinte csak kívülről tüzeljen, ráadásul egészen hatékonyan. Durantnek pedig nem számított, hogy üresen hagyták-e, vagy valakit arcon kellett dobni, ugyanúgy behajigálta a hármasokat.

A négypontos előnyből a harmadik tíz perc alatt 22 lett.

A negyedikben Durant leült pihenni, Tatum vette át a stafétát, aki egymás után három triplát is bevert. 32 pontos fórnál Popovich lecserélte a kezdőket, bejött az eddig csak a kispadon ülő, , trió. Utóbbi rögtön meg is tépte a gyűrűt LaVine gólpasszából, majd berámolt még néhány pontot közelről, míg a többiek továbbra is távolról lőtték szét a gyűrűt. Így a vége kiütéses, 119–84-es győzelem az amerikaiaknak, akik ezzel a sikerrel megszerezték második győzelmüket. A meccs legeredményesebb játékosa Tatum lett 27 ponttal, Durant 23-nál állt meg. 

De ez is elég volt neki, hogy első helyre lépjen az amerikai válogatott olimpiai pontlistáján. Jelenleg 339-nél tart, a 336 pontos Carmelo Anthonyt előzte meg.

Tokió 2020 Férfi kosárlabda, A csoport Amerikai Egyesült Államok–Csehország 119–84 (18–25, 29–18, 35–17, 37–24)

A találkozó után a csapatba az utolsó pillanatban behívott JaVale McGee beszélgetett az újságírókkal a vegyes zónában. Örömmel mesélt az olimpiai élményről:

  Imádom minden percét, próbálom a lehető leginkább megélni. A világ legjobb játékosaival játszhatok, főleg a csapattársaimra gondolok. Szerencsére ismerek mindenkit szinte, annyi csapatban játszottam már az NBA-ben, még a külföldieket is. Ma például itt volt Jan Vesely, akivel még Washingtonban kosaraztam együtt.

De egyáltalán hogy került ide?

  Az ügynököm felhívott egy pénteki napon, hogy szombaton már csatlakoznom kell a kerethez Vegasban. Félig-meddig formában voltam, mert már elkezdtem a nyári edzéseket, de így is fel kellett zárkóznom a többiekhez.

Arról is mesélt, hogy az időeltolódás miatt kissé nehézkes naprakésznek lenni az NBA történéseivel kapcsolatban:

  Furcsa a világ másik oldaláról követni az otthoni eseményeket, mire itt felkelek, addigra ott már felfordult minden. Lemaradtam a draftról, a Westbrook-cseréről, de boldog vagyok, hogy itt lehetek. Háromszoros NBA-bajnok vagyok, most egy olimpiai arannyal bővíthetem a kollekciómat. Baromi jó játékos vagyok, pontosan tudom magamról, nem érdekel, ki mit gondol rólam. Az egész csapatnak megvan az önbizalma, ami csak nő, ahogy nyerjük a meccseket.

Édesanyja 1984-ben tagja volt a Los Angelesben győztes női kosárválogatottnak, róla is kérdeztük a centert:

  Folyamatosan üzenget, kérdezi, hogyan élem meg az olimpiát. Ő is nyert egy aranyat, jó lenne hozzátenni még egyet a családi ereklyékhez. Egyébként csak egyszer láttam azt az érmet, a nagynéném őrzi ezeket. Már értem, mit jelent egy olimpián részt venni, sokkal jobb, mint képzeltem korábban. Szeretnék is, meg nem is a faluban lakni, a szurkolók is hiányoznak, de így is imádom.

Arra is kíváncsiak voltunk, látta-e már Popovich mestert idegesnek.

  Talán... persze láttuk, de felnőtt emberek vagyunk, nem félünk egymástól, viszont nyilván tiszteljük őt és odafigyelünk, ha felemeli a hangját.
kevin durant Tokio 2020 csehország tokió 2020 olimpia gregg popovich Sport kosárlabda team usa damian lillard